Θανάσης Τσαλταμπάσης

Ο Θανάσης Τσαλταμπάσης (Θεσσαλονίκη, 15 Δεκεμβρίου 1981) είναι Έλληνας ηθοποιός του θεάτρου, της τηλεόρασης και του κινηματογράφου.

Βιογραφικά στοιχεία 
Γεννήθηκε στη Θεσσαλονίκη όπου και μεγάλωσε, ενώ κατάγεται από το Αηδονοχώρι Σερρών. Από μικρός έπαιρνε μέρος σε θεατρικές ομάδες της γειτονιάς του. Το 1996, έπαιξε στη "Μελωδία της Ευτυχίας" με την Αλίκη Βουγιουκλάκη στη Θεσσαλονίκη. Το 1999, πέρασε στο Πανεπιστήμιο Δυτικής Μακεδονίας, στο τμήμα Μηχανολόγων Μηχανικών. Εκεί έπαιζε σε διάφορες ερασιτεχνικές παραστάσεις αλλά και επαγγελματικά με το ΔΗ.ΠΕ.ΘΕ Κοζάνης. Παράλληλα έκανε χιουμοριστικές εκπομπές σε τοπικό τηλεοπτικό σταθμό, όπου είχε τη συνολική επιμέλεια της τηλεοπτικής εκπομπής (κείμενα, παρουσίαση, σκηνοθεσία, μοντάζ). Το 2005 ήρθε στην Αθήνα. Φοίτησε στη δραματική σχολή του Γιώργου Θεοδoσιάδη. Από το 2006 ασχολείται επαγγελματικά ως ηθοποιός. Έχει κάνει πολλές τηλεοπτικές και ραδιοφωνικές διαφημίσεις για γνωστή εταιρία κινητής τηλεφωνίας, ενώ έχει παίξει στις σειρές "Λούφα και Παραλλαγή" (ΝΕΤ), "Επτά Θανάσιμες Πεθερές" (Mega), "Η Πολυκατοικία" (Mega), "Ευτυχισμένοι μαζί" (Mega), "Λάκης ο γλυκούλης" (Mega), "Πίσω στο Σπίτι" (Mega), "Daddy Cool" (Ant1).

Στον κινηματογράφο έχει πρωταγωνιστήσει στις ταινίες "Λούφα και απαλλαγή, Ι4" του Β. Κατσίκη, "Ο Ηλίας του 16ου" του Ν. Ζαπατίνα με τον Πέτρο Φιλιππίδη και "Λάρισα εμπιστευτικό" του Στ. Μαρκίδη. Έχει δανείσει την φωνή του σε ταινίες και τηλεοπτικές σειρές κινούμενων σχεδίων, όπως "Ψηλά στον Ουρανό", "Μπομπ ο Σφουγγαράκης", "Ουκ αν λάβοις παρά του μη έχοντος" ,"Εγώ, ο Απαισιότατος" και "Πελαργοί".

Εμφανίσεις

Κινηματογράφος

Θέατρο

Τηλεόραση

Βραβεύσεις

Παραπομπές 
Συνέντευξη: Ο Θανάσης Τσαλταμπάσης μας μιλά για την ταινία «Τσάρλι» 

Έλληνες παρουσιαστές
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες σκηνοθέτες
Έλληνες άνδρες ηθοποιοί φωνής
Έλληνες κωμικοί